Cyperus papyrus
Cyperus papyrus, in lingua Latina antiqua papyrus, est herba familiae Cyperacearum, quae in paludibus crescit. Illa olim in Aegypto in Nili valle abundabat, ubi quaedam charta plana eiusdem nominis (vide Papyrum), in qua homines scribebant, ex medulla huius plantae antiquitus fiebat. In primis tamen cibus vilis erat, plebi acceptus ː nam Aegypti antiqui radicem et caulem eius sive cruda sive in aqua cocta sive in cinere assa libenter edebant et infantibus edenda praebebant. Cymbas quoque e papyro fecerunt.

Hoc modo charta fiebat ː Cyperi papyri medulla, aerenchyma dicta, in ramenta finditur, ipsae percutiuntur, madefaciunturque ut mollioria fiant, schedas formans ad ipsas in plagulis percussatim conglutinandas (premendo donec siccatae sint).

Notae

Bibliographia 
 Fontes antiquiores
 1592 : Prosper Alpinus, De plantis Aegypti ff. 42v-43

 De charta papyracea
 Heinz-Eberhard Mahnke et al., "Virtual unfolding of folded papyri" in Journal of Cultural Heritage (31 Iulii 2019)

Nexus externi 

Species plantarum 
Cyperus
Delta Nili
Plantae aquaticae
Plantae fibrosae
!
Charta
Taxa Linnaei